
ΕΦΗΜΕΡΙΣ ΤΗΣ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΑΘΗΝΑ 

4 ΣΕΠΤΕΜΒΡΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

483 


ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός των προϋποθέσεων και των ειδικών όρων απασχό¬ 
λησης Ειδικών Επιστημόνων με σύμβαση έργου στο Υπουρ¬ 
γείο Εθνικής Οικονομίας.. 1 

Απασχόληση εποχιακού προσωπικού στη Μονάδα Αυτεπιστατ 

αίας Υ.Τ.Ε.'...... 2 

Τροποποίηση της συγκρότησης του Διοικητικού Συμβουλίου 

τουΤΕΛΠΟΚΛ.).. .3 

Προσθήκη Γενικής Διάταξης στον Κανονισμό του 

ΚΗΥΚΥ... 4 

Τροποποίηση της 52602/1980 απόφασης του Υπουργού Δικαιο¬ 
σύνης... 5 

Τροποποίηση της αριθ. Δ4/655/1986 απόφασης του Υπουρ. 

Εθνικής Παιδείας και Θρησκευμάτων. 6 

Συμπλήρωση της αριθ. 23772/22.6,1987 απόφασης για τη διαπί¬ 
στωση της ανάγκης προστασίας διατηρητέων κτιρίων των 

πόλεων Ρεθύμνου και Χανιών.■.7 

Χαρακτηρισμός ως έργων τέχνης επτά (7) κτιρίων στην Ξάνθη 

στις οδούς Παλαιολόγου και Ορφέως.8 

Καταβολή μέρους δεδουλευμένων αποδοχών στους μισθωτούς 
της επιχείρησης «ΥΑΛΟΥΡΓΕΙΑ ΕΛΕΥΣΙΝΑΣ ΟννΈΝδ». ... 9 
Καταβολή μέρους των δεδουλευμένων αποδοχών στους εργαζο¬ 
μένους της επιχείρησης «Ε. ΛΙΟΣΗΣ & Κ. ΣΤΡΑΤΟΥΛΑ- 
ΤΟΣ Α.Ε. ΤΕΧΝΙΚΗ ΕΜΠΟΡΟΒΙΟΜΗΧΑΝΙΚΗ ΜΕΛΕ : 
ΤΩΝ ΚΑΙ ΝΑΥΤΙΛΙΑΚΗ» που έκαναν επίσχεση εργα¬ 


σίας.ΙΟ 

Κύρωση Συλλογικής Σύμβασης Πληρωμάτων Ρυμουλκών Λι¬ 
μένων Εσωτερικού.11 

Σύσταση ίδιου νομικού προσώπου με το όνομα «Αθλητικός 
Οργανισμός Δήμου Πυλαίας» στο Δήμο Πυλαίας Νομού 
Θεσ/νίκης.12 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ 21/708/13.7.87 Υπουργική Από¬ 
φαση που δημοσιεύθηκε στο ΦΕΚ 367/Β/87.15 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. ΔΙΟΝΟΣΕ 149/Α70 (1) 

Καθορισμός των προϋποθέσεων και των ειδικών όρων απασχόλη¬ 
σης Ειδικών Επιστημόνων με σύμβαση έργου στο Υπουργείο 
Εθνικής Οικονομίας. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις: 

α) Των άρθρων 1 (παρ. 4) και 6 (παρ. 1, 2 και 6) του Ν. 1256/82 
«για την πολυθεσία, την πολυαπασχόληση κ.λπ.» και 

β) Του άρθρου 22 (παρ. 2) του Ν. 1288/82 «ρύθμιση θεμάτων 
αρμοδιότητας του Υπουργείου Προεδρίας της Κυβέρνησης 
κ.λπ.». 

> 

2. Την Πράξη του Υπουργού Προεδρίας της Κυβέρνησης αριθ. 
305/9.6.1987 «έγκριση ανάθεσης έργου με μίσθωση από το 
Υπουργείο Εθνικής Οικονομίας». 

3. Την κοινή υπουργική απόφαση αριθ. ΔΚ 9212/ 
1052/26.6.1987 «Καθορισμός αριθμού συνεργατών που θα α¬ 
πασχοληθούν με σύμβαση έργου στο Υπουργείο Εθνικής Οικο¬ 
νομίας», (ΦΕΚ 357/τ.Β'/7.7.1987). 

4. Την απόφαση του Πρωθυπουργού και του Υπουργού Οικονο¬ 
μικών αριθ. 2389/3.2.1987 (ΦΕΚ 81/τ.Β/13.2.1987) «Ανάθεση 
αρμοδιοτήτων στον Υφυπουργό Οικονομικών». 

5. Την ανάγκη εκπόνησης του παρακάτω έργου, αποφασίζουμε: 

Καθορίζουμε τις προϋποθέσεις και τους ειδικούς όρους απασχό¬ 
λησης σύμφωνα με την παρ. 4 του άρθρου 1 του Ν. 1256/82, για 
πέντε (5) Ειδικούς Επιστήμονες, κατόχους μεταπτυχιακών τί¬ 
τλων σπουδών, στα Οικονομικά, που θα απασχοληθούν στο 
Υπουργείο Εθνικής Οικονομίας με σύμβαση έργου, ως εξής: 

1. Το έργο που θα τους ανατεθεί θα συνίσταται στην παρακολού¬ 
θηση των οικονομικών εξελίξεων στα πλαίσια του σταθεροποιη¬ 
τικού προγράμματος, στην επεξεργασία μέτρων οικονομικής πο¬ 
λιτικής για το 1988 και στην επεξεργασία μακροοικονομικών 
στόχων του δετούς προγράμματος 1992. 

2. Η χρονική διάρκεια της σύμβασής τους θα αρχίσει από της 
"υπογραφής και θα λήγει στις 31.12.1987 και η κατ’ αποκοπή 
αμοιβή για τον καθένα χωριστά θα είναι, για τον πρώτο ένα 
εκατομμύριο τετρακόσιες εξήντα έξι χιλιάδες εξακόσιες εβδομή¬ 
ντα (1.466.670) δραχμές, για το δεύτερο, τρίτο και τέταρτο, ένα 
εκατομμύριο διακόσιες χιλιάδες (1.200.000) δραχμές και για τον 
πέμπτο εννιακόσιεε τριάντα τρεις χιλιάδες τριακόσιες τριάντα 
(933.330) δραχμές, από το οποίο όμως ποσό έκαστος θα εισπρά- 
ξει το 75% δηλαδή: 

1.100.000, 900.000, 900.000, 900.000 και 700.000 αντίστοιχα, 

3. Οι απολαβές τους από την πρώτη τους απασχόληση και από 
την ως άνω κατ’ αποκοπή αμοιβή τους, δεν μπορεί να υπερβούν,' 

σε καμιά περίπτωση το ανώτατο όριο απολαβών του άρθρου 33 
του Ν. 1326/83. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Αυγούστου 1987 


ΟΙ ΥΠΟΥΡΓΟΙ 

ΠΡΟΕΔ. ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

Α. ΚΑΚΛΑΜΑΝΗΣ Κ. ΣΗΜΙΤΗΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 
Σ. ΚΑΛΟΥΔΗΣ 


Αριθ. ΔΚ—3893/474 (2) 

Απασχόληση εποχιακού προσωπικού στη Μονάδα Αυτεπιστασίας 

Υ.Τ.Ε. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Σύμφωνα με: 

1. Τις διατάξεις: 

α) Του Ν.Δ. 4109/1960 «περί τροποποιήσεως και συμπληρώσεως 
και της περί Ε.Ο.Τ. νομοθεσίας και άλλων τινών διατάξεων». 

β) Του άρθρου 1 παρ. 4 του Ν. 1256/82 «για την πολυθεσία^ την 
πολυαπασχόληση και την καθιέρωση *ανωτάτου ορίου απολαβών στο 
δημόσιο τομέα καθώς και για το Ελεγκτικό Συνέδριο, το Νομικό 
Συμβούλιο του Κράτους και άλλες διατάξεις». 

2. Την αριθ. 32782/68 απόφαση του Υπουργού Προεδρίας Κυ- 
βερνήσεως (Κανονισμός Μονάδων Αυτεπιστασίας Ε.Ο.Τ.). 

3. Την αριθ. 174/68 απόφαση του Δ.Σ. του Ε.Ο.Τ. περί συστά- 
σεως Μονάδας Αυτεπιστασίας με τον τίτλο «Υπηρεσία Τουριστικών 
Εκδηλώσεων». 

4. Την αριθ. 2389/3.2.1987 (ΦΕΚ 81/τ.Β713.2.1987) απόφαση 
του Πρωθυπουργού και του Υπουργού Οικονομικών περί αναθέσεως 
αρμοδιοτήτων στον Υφυπουργό Οικονομικών. 

5. Την αριθ. ΔΙΟΝΟΣΕ 935/26.6.1987 (ΦΕΚ 
343/τ.Β'/29.6.1987) απόφαση του Πρωθυπουργού και του Υπουργού 
Εθνικής Οικονομίας σχετικά με ανάθεση αρμοδιοτήτων στον Υφυ¬ 
πουργό Εθνικής Οικονομίας Θεόδωρο Καρατζά. 

6. Την αριθ. 96/26.2.1987 απόφαση του Δ.Σ. του Ε.Ο.Τ. 

7. Το με αριθ. πρωτ. Υ.Τ.Ε..467/12.3.1987 έγγραφο του Ε.Ο.Τ., 
αποφασίζουμε: 

1. Καθορίζουμε τους όρους και προϋποθέσεις απασχόλησης στην 
Υπηρεσία Τουριστικών Εκδηλώσεων του Ε.Ο.Τ. του κατωτέρω επο¬ 
χιακού προσωπικού με σχέση εργασίας ιδιωτικού δικαίου ορισμένου 
χρόνου: 

α) Ενός (1) ηλεκτρολόγου, από 1.4.1987 μέχρι 31.10.1987 με 
αποδοχές το 70% των προβλεπομένων από την ΕΣΣΕ. 

β) Ενός (1) ηλεκτρολόγου από 1.4.1987 μέχρι 31.10.1987 με 
αποδοχές το 75% των προβλεπομένων από την ΕΣΣΕ. 

γ) Ενός (1) ξυλουργού από 1.4.1987 μέχρι 31.10.1987 με·.αποδο¬ 
χές το 90% των προβλεπομένων από την ΕΣΣΕ. 

2. Η δαπάνη θα βαρύνει τον προϋπολογισμό της Υ.Τ.Ε. έτους 
1987 και οι συνολικές αποδοχές των ανωτέρω δεν θα υπερβαίνουν το 
όριο του άρθρου 6 του Ν. 1256/1982, όπως αντικαταστάθηκε με τις 
διατάξεις του άρθρου 33 του Ν. 1326/83. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Αυγούστου 1987 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ 
Α. ΚΑΚΛΑΜΑΝΗΣ ΘΕΟΔΩΡΟΣ ΚΑΡΑΤΖΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 
Σ. ΚΑΛΟΥΔΗΣ 


Αριθ. Φ,ΙΟΙ/οικ. 107 6 (3) 

Τροποποίηση της συγκρότησης του Διοικητικού Συμβουλίου του 
ΤΕΑΠΟΚΑ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1232/82 (ΦΕΚ 22/Α/82). 

2. Τις διατάξεις της παρ.. 1 του άρθρου 20 του Ν. 1539/85 (ΦΕΚ 
64/Α/85). 

3. Ττ^ Δ.Ι.Ο.Δ./Φ.7/195/9412/27.10.1986 απόφαση του Υπουρ¬ 
γού Προεδρίας της Κυβέρνησης (ΦΕΚ 734/Β/86). 

4. Τη 200/20.2.1987 κοινή απόφαση ανάθεσης αρμοδιοτήτων 
στους Υφυπουργούς Υγείας, Πρόνοιας και Κοιν. Ασφαλίσεων (ΦΕΚ 
91/Α/87), αποφασίζουμε: 

1. Τροποποιούμε την 59606/7.6.67 κοινή απόφαση των Υπουρ¬ 
γών Συντονισμού και Εργασίας όπως τροποποιήθηκε με τη 
Ζια/29586/12.5.1975 κοινή απόφαση των Υπουργών Συντονισμού 
και Προγραμματισμού, Προεδρίας Κυβερνήσεως και Κοινωνικών 
Υπηρεσιών και καθορίζουμε Επταμελή τη συγκρότηση του Δ/κού 
Συμβουλίου του Ταμείου Επικουρικής Ασφαλίσεως Προσωπικού Ορ¬ 
γανισμών Κοινωνικής Ασφαλίσεως προσθέτοντας σ’ αυτό ένα (1) 
ακόμη μέλος από την τάξη των ασφαλισμένων. 

2. Κατά τα λοιπά ισχύουν οι κείμενες διατάξεις. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 20 Αυγούστου 1987 
ΟΙ ΥΠΟΥΡΓΟΙ 

ΠΡΟΕΔ. ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝ. ΑΣΦΑΛΙΣΕΩΝ 

ΑΠΟΣΤ. ΚΑΚΛΑΜΑΝΗΣ ΓΡΗΓΟΡΗΣ ΣΟΛΩΜΟΣ 


Αριθ, Φ, ΚΗΥΚΥ/322 3 (4) 

Προσθήκη Γενικής Διάταξης στον Κανονισμό του ΚΗΥΚΥ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
Έχοντας υπόψη: 

1. Τις διατάξεις: α) του Ν.Δ. 204/1973 (ΦΕΚ 268/4.10.1973 
τ. Α') «περί τροποποιήσεως και συμπληρώσεως της περί ΚΗΥΚΥ 
νομοθεσίας». 

2. Την αρ. Φ. 16/121/74 (ΦΕΚ 427/22.4.1974 τ. Β) απόφαση 
του Υπουργού Κοινωνικών Υπηρεσιών «περί εγκρίσεως του Κανονι¬ 
σμού του ΚΗΥΚΥ». 

3. Τη Δ2α/9058/1980 (ΦΕΚ 542/18.6.1980 τ. Β ) απόφαση του 
Υπουργού Κοινωνικών Υπηρεσιών «περί τροποποιήσεως και στη συ¬ 
νέχεια Κωδικοποιήσεως Κανονισμού ΚΗΥΚΥ». 

4. Την 74/18/7.5.1987 απόφαση του Δ.Σ. του ΚΗΥΚΥ, αποφα¬ 
σίζουμε: . 

Εγκρίνουμε την προσθήκη Γενικής Διάταξης στον Κανονισμό «Ορ¬ 
γανισμός του ΚΗΥΚΥ», ως εξής: 

1. Στο άρθρο 41, ^Γστίθέται παρ. 5, ως ακολούθως: 

«5. α) Για το προσωπικό του ΚΗΥΚΥ των Κλάδων που περιλαμ¬ 
βάνονται στα άρθρα 31, 32, 33, 34, 36 και 37 υπάρχει ακώλυτη 
βαθμολογική εξέλιξη μέχρι τους, βαθμούς Ε1 - Β Π1, κατά τις 
προϋποθέσεις των άρθρων 92 (εκτός από την παρ. Ια) 93, 94, 96. 97 
και 98 του Κανονισμό^. 

β) Οι προαγωγές ανατρέχουν από την ημερομηνία συμπλήρωσης 
ιου χρόνου προς προαγωγή». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Αυγούστου 1987 
Ο ΥΠΟΥΡΓΟΣ 

ΓΕΩΡΓ.- ΑΛΕΙ. ΜΑΓΚΑΚΗΣ 


Αριθ. 78002 _ (5) 

Τροποποίηση της 52602/1980 απόφασης του Υπουργού Δικαιοσύ¬ 
νης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις των άρθρων 160 και 161 του Κώδικα των Δικη¬ 
γόρων όπως αντικαταστάθηκαν από τα άρθρα 24 και 25 Ν. 
723/1977. 

2) Την απόφασή μας 52602/1980. 

3) Την 36/1987 απόφαση του Δ.Σ. του Δικηγορικού Συλλόγου 
Πρεβέζης, αποφασίζουμε: 

Τροποποιούμε την πιο πάνω απόφασή μας και καθορίζουμε εφεξής 
το ποσοστό που παρακρατείται από το Δικηγορικό Σύλλογο Πρεβέ¬ 
ζης από την αμοιβή των μελών του που προκαταβάλλεται στο Σύλ¬ 
λογο για τη σύνταξη ιδιωτικών εγγράφων ή σχεδίων δημοσίων εγ¬ 
γράφων για κάθε είδος δικαιοπραξία και την παράστασή τους κατά 
την υπογραφή των συμβολαίων σε 75% (εβδομήντα πέντε τοις εκα¬ 
τό). 

Το ποσό αυτό θα διανέμεται, συμμέτρως σε όλα τα υπόλοιπα μέλη 
του Συλλόγου μια φορά το μήνα, όπου υπογράφουν οι λαμβάνοντες 
για τη λήψη. 

Ο Δικηγορικός Σύλλογος Πρεβέζης αποδίδει στο δικαιούχο δικη¬ 
γόρο μετά παρέλευση 15 ημερών, ποσοστό 25% επί τη όλης αμοιβής 
του, βαρυνομένου του δικαιούχου σε καταβολή εκ του ποσοστού του 
τούτου στο Σύλλογο του εκάστοτε καθοριζομένου ποσοστού, επί του 
συνόλου της αμοιβής του, υπέρ του Συλλόγου και υπέρ του ΚΕΑΔ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Αυγούστου 1987 

Με εντολή Υπουργού 
Ο Γεν. Γραμματέας 
Γ. ΑΣΗΜΑΚΟΠΟΥΛΟΣ 


Αριθ. Δ4/464 _ (6) 

Τροποποίηση της αριθ Δ4/655/1986 απόφασης του Υπουργ.Εθνικής 
Παιδείας και Θρησκευμάτων. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 56 του Ν. 1566/85 (ΦΕΚ 167 
Α71985) για τη δομή και λειτουργία της πρωτοβάθμιας και δευτερο¬ 
βάθμιας εκπ/σης κ.λπ. 

2. Την αριθ. Δ4/655/1986 (ΦΕΚ 569/τ.Β71986) υπουργική 
απόφαση για τον καθορισμό της έδρας των γραφείων δευτεροβάθμιας 
εκπαίδευσης. 

3. Την αριθ. 515/5.2.1987 εισήγηση της διεύθυνσης δευτεροβάθ¬ 
μιας εκπ/σης Δυτικής Αττικής, αποφασίζουμε: 

Τροποποιούμε την ανωτέρω απόφαση στο μέρος που αυτή αφορά 
τη Νομαρχία Δυτικής Αττικής και ορίζουμε ως έδρα του 1ου και 2ου 
γραφείου δευτεροβάθμιας εκπ/σης το Αιγάλεω, αντί του Κορυδαλλού 
και Χαϊδαρίου αντίστοιχα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Αυγούστου 1987 
Ο ΥΠΟΥΡΓΟΣ 
ΑΝΤ. ΤΡΙΤΣΗΣ 


Αριθ. ΥΠΠΟ/ΔΙΟΙΚ/Α 7/32315 (7) 


Συμπλήρωση της αριθ. 23772/22.6.1987 απόφασης για τη διαπί¬ 
στωση της ανάγκης προστασίας διατηρητέων κτιρίων των πόλεων 

Ρεθύμνου και Χανιών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 993/79 «περί του επί συμβάσει εργασίας ιδιωτικού δι¬ 
καίου προσωπικού του Δημοσίου κ.λπ.», όπως τροποποιήθηκε με το 
άρθρο 9 του Ν. 1476/84. 

2. Το Ν. 1418/84 «Δημόσια έργα και ρυθμίσεις συναφών θεμά¬ 
των». 

3. Το Π.Δ. 941/77 για τον Οργανισμό του Υπουργείου Πολιτι¬ 
σμού. 

4. Την αριθ. 328/15.6.1987 Πράξη του Υπουργού Προεδρίας της 
Κυβέρνησης. 

5. Την αριθ. 23772/22.6.1987 απόφασή μας για τη διαπίστωση 
της ανάγκης προστασίας διατηρητέων κτιρίων στις πόλεις Ρέθυμνο 
και Χανιά, αποφασίζουμε: 

1. Συμπληρώνουμε την ανωτέρω με αριθμό 23772/22.6.1987 
(ΦΕΚ 343/Β/29.6.1987) απόφασή μας που αφορά στη διαπίστωση 
της ανάγκης προστασίας διατηρητέων κτιρίων των πόλεων Ρεθύμνου 
και Χανιών, ως προς την παράγραφο Α' του αποφασιστικού μέρους 
της με το παρακάτω εδάφιο: 

«Οι εργασίες επισκευής, στερέωσης και αποκατάστασης διατηρη¬ 
τέων κτηρίων στις πόλεις Ρέθυμνο και Χανιά, είναι άμεσης προτε¬ 
ραιότητας και έχουν επείγοντα χαρακτήρα, αποσκοπώντας στην 
άρση της ετοιμορροπίας των κτηρίων και του κινδύνου καταστροφής 
τους, καθώς και στη διασφάλιση της ζωής των διερχομένων πολιτών 
από ενδεχόμενη και πιθανή κατάρρευσή τους. 

Οι ανωτέρω εργασίες δεν είναι δυνατόν να εκτελεστούν από το 
υπάρχον προσωπικό του Υπουργείου Πολιτισμού, ούτε με απόσπαση 
προσωπικού από άλλες Υπηρεσίες». 

2. Οι συμβάσεις εργασίας ορισμένου χρόνου του προσωπικού που 
προσλαμβάνεται για τις ανωτέρω εργασίες είναι διάρκειας οκτώ (8) 
μηνών (από 16.3.1987 μέχρι 15.11.1987). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Αυγούστου 1987 
Η ΥΠΟΥΡΓΟΣ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΚΟΥΡΗ 


Αριθ. ΥΠΠΟ/ΔΙΛΑΠ/ Γ/1895/30606 (8) 

Χαρακτηρισμός ως έργων τέχνης επτά (7) κτιρίων στην Ξάνθη στις 
οδούς Παλαιολόγου και Ορφέως. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕΚ 137/τ. 
Α726.7.85, 

β) του άρθρου 52 του Ν. 5351/1932 «περί Αρχ/των», 
γ) του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830», 
δ) του Π.Δ. 941/77 «περί Οργανισμού του ΥΓΙΓΙΕ». 

2. Την ΥΑ με αριθ. ΥΠΠΟ/ΔΙΟΙΚ/Ο - Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «με 
εντολή Υπουργού» στο Γενικό Γραμματέα, στον Ειδικό Γραμματέα 
του Διοικητικού Τομέα Πολιτιστικής Κληρονομιάς και στους Προϊ¬ 
σταμένους Δ/νσεων, Τμημάτων και Γραφείων της Κεντρικής Υπηρε- 

αίας του Υπουργείου Πολιτισμού» (ΦΕΚ 548/12.8.86). 

3. Το Π.Δ. 161/26.4.84 (ΦΕΚ 54/Α730.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ — ΥΧΟΠ». 

4. Όλα τα στοιχεία του φακέλου που συγκέντρωσε η 4η Εφορεία 
Νεωτέρων Μνημείων για το θέμα. 

5. Την ομόφωνη γνωμοδότηση του Τοπικού Συμβουλίου Μνη¬ 
μείων Ανατολικής Μακεδονίας και Θράκης με αριθμό 38/6.7.87, 
αποφασίζουμε: 

Χαρακτηρίζουμε ως έργα τέχνης που χρειάζονται ειδική κρατική 
προστασία, σύμφωνα με τις διατάξεις του Ν. 1469/50, επτά (7) κτί¬ 
ρια στην Ξάνθη. 

1. Κτίριο οδού Παλαιολόγου 11, ιδιοκτησίας Β. Κουλάκογλου. 
Κτίσμα αποτελούμενο από ισόγειο και ημιόροφο, με ανοίγματα που 
καταλήγουν σε ημικυκλικό φεγγίτη και πλαισιώνονται από ανά¬ 
γλυφα γραμμικά πλαίσια. 

2. Δημαρχείο Ξάνθης, στην οδό Μαυρομιχάλη 2 και Παλαιολά- 
γου, ιδιοκτησίας του Δήμου Ξάνθης. Πρόκειται για νεοκλασικό αρχο¬ 
ντικό αποτελούμενο από δύο ορόφους και ισόγειο, κατασκευασμένους 
από λιθοδομή και τούβλο. Οι όψεις του κτιρίου διαμορφώνονται με 
τα ορθογωνικά ανοίγματα που.πλαισιώνονται με ανάγλυφες διακο¬ 
σμήσεις και τη χαρακτηριστική σιδερένια πόρτα της κεντρικής εισό¬ 
δου. 

3. Κτίριο οδού Παλαιολόγου 18, ιδιοκτησίας «Στοά Ε». Πρόκει¬ 
ται για διώροφο πολύ αξιόλογο κτίσμα, με όψη που χαρακτηρίζεται 
από δύο σειρές αψιδωτά ανοίγματα που είναι τοποθετημένα σε κατα- 
κόρυφους άξονες και πλαισιώνονται με ανάγλυφες ταινίες. 

4. Κτίριο οδού Παλαιολόγου 13, ιδιοκτησίας Ελένης Μανιάτη. 
Πρόκειται για διώροφο κτίριο, λιτό ως προς τα μορφολογικά του 
στοιχεία. Αξιόλογο είναι το μεταλλικό στέγαστρο, πάνω από την κε¬ 
ντρική είσοδο, που στηρίζεται σε καμπυλόγραμμα σιδερένια φουρού- 
σια. 

5. Κτίριο οδού Παλαιολόγου 15, ιδιοκτησίας Ιερού Ναού Παμμε- 
γίστων Ταξιαρχών. Πρόκειται για μικρό κτίσμα αποτελούμενο από 
ισόγειο και όροφο. Τα αψιδωτά ανοίγματα της όψης έχουν δεχτεί 
επεμβάσεις και η αρχική τους μορφή φαίνεται από τα ανάγλυφα 
πλαίσια που έχουν απομείνει. 

6. Κτίριο οδού Παλαιολόγου 19, ιδιοκτησίας Κομνηνού. Πρόκει¬ 
ται για διώροφο κτίσμα σε Μακεδονικό Τύπο, κτισμένο με λιθοδομή 
στο ισόγειο και μπαγδατί στον όροφο. Στις δύο όψεις του κτιρίου 
προβάλουν συμμετρικά τα σαχνισιά του ορόφου. 

7. Κτίριο οδού Ορφέως 6, ιδιοκτησίας Ευάγγελου Αλεξίου. Απο- 
τελείται από το ισόγειο που λειτουργεί ως κατάστημα και τον όροφο 
που είναι κατοικία. 

Οι όψεις του ισογείου διαμορφώνονται με μεγάλα ανοίγματα που 
χωρίζονται με μικρές σιδερένιες κολώνες σε ιονικό ρυθμό. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Αυγούστου 1987 

Με εντολή Υπουργού 
Ο Ειδικός Γραμματέας 
ΓΙΩΡΓΟΣ ΘΩΜΑΣ 


Αριθ. 32314 _ .(9) 

Καταβολή μέρους δεδουλευμένων αποδοχών στους μισθωτούς της επι¬ 
χείρησης «ΥΑΛΟΥΡΓΕΙΑ ΕΛΕΥΣΙΝΑΣ ΟΥνΕΝδ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 
«περί κυρώσεως, συμπληρώσεως και ερμηνείας της υπό χρονολογίαν 
2.3.81 Πράξεως Νομοθετικού Περιεχομένου «περί καταβολής υπό 
του Οργανισμού Απασχολήσεως Εργατικού Δυναμικού, δεδουλευμέ¬ 
νων αποδοχών και αποζημιώσεων εις μισθωτούς κλπ.». 

2. Την αριθ. 14039/1987 γνωμοδότηση του Δ.Σ. του ΟΑΕΔ (α- 
ριθ. συνεδρίασης 265/25.8.87) που μας υποβλήθηκε με το αριθ. 
107340/1987 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενι¬ 


κότερου κοινωνικού συμφέροντος και προκύπτει, έκδηλη οικονομική 
αδυναμία της επιχείρησης ΟΥνΕΝδ, αποφασίζουμε: 

Εγκρίνουμε την καταβολή από τον ΟΑΕΔ μέρους των οφειλομέ- 
νων δεδουλευμένων αποδοχών μηνός Ιουλίου 1987 και μέχρι του 
ποσού των δεκαπέντε χιλιάδων (15.000) δρχ. στον καθένα από τους 
εργαζομένους στην επιχείρηση ΥΑΛΟΥΡΓΕΙΑ ΕΛΕΥΣΙΝΑΣ «Ο- 
ΥΥ'ΕΝδ» που έκαναν επίσχεση εργασίας συνολικής δαπάνης τεσσά¬ 
ρων εκατομμυρίων εξακοσίων είκοσι χιλιάδων (4.620.000) δρχ. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 27 Αυγούστου 1987 
Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αριθ. 32315 _ (10) 

Καταβολή μέρους των δεδουλευμένων αποδοχών στους εργαζομέ¬ 
νους της επιχείρησης «Ε. ΛΙΟΣΗΣ & Κ. ΣΤΡΑΤΟΥΛΑΤΟΣ Α.Ε. 

ΤΕΧΝΙΚΗ ΕΜΠΟΡΟΒΙΟΜΗΧΑΝΙΚΗ ΜΕΛΕΤΩΝ ΚΑΙ ΝΑΥ¬ 
ΤΙΛΙΑΚΗ» που έκαναν επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 
«περί κυρώσεως, συμπληρώσεως και ερμηνείας της υπό χρονολογίαν 
2.3.81 Πράξεως Νομοθετικού Περιεχομένου «περί καταβολής υπό 
του Οργανισμού Απασχολήσεως Εργατικού Δυναμικού, δεδουλευμέ¬ 
νων αποδοχών και αποζημιώσεων στους μισθωτούς κλπ.». 

2. Την αριθ. 14040/87 γνωμοδότηση του Δ.Σ. του ΟΑΕΔ (αριθ. 
συνεδρίασης 265/25.8.87) που μας υποβλήθηκε με το αριθ. 
107342/27.8.87 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενι- 
κώτερου κοινωνικού συμφέροντος και προκύπτει, έκδηλη οικονομική 
αδυναμία της επιχείρησης «Ε. ΛΙΟΣΗΣ & Κ. ΣΤΡΑΤΟΥΛΑΤΟΣ 
Α.Ε.», αποφασίζουμε: 

Εγκρίνουμε την καταβολή από τον ΟΑΕΔ μέρους των δεδουλευ¬ 
μένων αποδοχών μηνός Ιουνίου 1987 και μέχρι του ποσού των τριά¬ 
ντα χιλιάδων (30.000) δρχ. στον καθένα από τους 47 εργαζομένους 
της επιχείρησης «Ε. ΛΙΟΣΗΣ & Κ. ΣΤΡΑΤΟΥΛΑΤΟΣ Α.Ε.» που έ¬ 
καναν επίσχεση εργασίας συνολικού ύψους ενός εκατομμυρίου τετρα- 
κοσίων δέκα χιλιάδων (1.410.000) δρχ. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 27 Αυγούστου 1987 
Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αριθ. 70114/3372 (11) 

Κύρωση Συλλογικής Σύμβασης Πληρωμάτων Ρυμουλκών Λιμένων 
Εσωτερικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 5 του Α.Ν. 3276/1944 «περί Συλλο-. 
γικών Συμβάσεων εν τη ναυτική εργασία» όπως έχει τροποποιηθεί 
και ισχύει σήμερα. 

β) Το 171/9.7.87 έγγραφο της Πανελλήνιας Ένωσης Πληρωμά¬ 
των Ρυμουλκών και Ναυαγοσωστικών με το οποίο υποβλήθηκε για 
κύρωση η από 8.7.87 Συλλογική Σύμβαση Εργασίας Πληρωμάτων 
Ρυμουλκών, αποφασίζουμε: 

1. Την κύρωση της Συλλογικής Σύμβασης Εργασίας. Πληρωμά¬ 
των Ρυμουλκών Λιμένων Εσωτερικού, το κείμενο της οποίας υπο- 

γράφηκε στις 8.7.87 από τους νόμιμους εκπροσώπους της Ένωσης 
Πλοιοκτητών και Ναυαγοσωστικών και της Πανελλήνιας Ένωσης 
I Ιληρωμάτων Ρυμουλκών και Ναυαγοσωστικών: 

2. Η ισχύς της Συλλογικής Σύμβασης που κυρώνεται με την πα¬ 
ρούσα απόφαση αρχίζει από την 1 Ιουλίου 1987 και λήγει στις 30 
Ιουνίου 1988, θα ισχύσει δε γιά ένα ακόμη χρόνο αν δεν καταγγελθεί 
στο μεταξύ από κάποιον από τους συμβαλλόμενους. 

Η απόφαση αυτή ;με το κείμενο της κυρούμενης Συλλογικής Σύμ¬ 
βασης να δημοσιευθούν. στην Εφημερίδα της Κυβερνήσεως. 

Πειραιάς, 24 Αυγούστου 1987 

Ο ΥΠΟΥΡΓΟΣ 
ΣΤΑΘΗΣ ΑΛΕΙΑΝΔΡΗΣ 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΗΡΩΜΑΤΩΝ ΡΥΜΟΥΛ¬ 
ΚΩΝ 

Εν Πειραιεί σήμερον την 8ην Ιουλίου 1987, οι παρακάτω αναφε- 
ρόμενοι: 1) Ν. Α. ΤΣΑΒΛΙΡΗΣ και ΛΟΥΚΑΣ I. ΜΑΤΣΑΣ, Πρόε¬ 
δρος και Γενικός Γραμματέας, αντιστοίχως, της Ενώσεως Πλοιοκτη¬ 
τών Ρυμουλκών και Ναυαγοσωστικών και 2) ΣΠΥΡΙΔΩΝ ΚΑΤΣΑ- 
ΚΟΣ και ΜΙΧΑΗΛ ΜΟΝΙΟΥΔΗΣ, Πρόεδρος και Γενικός Γραμμα¬ 
τέας, νομικοί εκπρόσωποι του εδρεύοντος στον Πειραιά Επαγγελμα¬ 
τικού Ναυτεργατικού Σωματείου «ΠΑΝΕΛΛΗΝΙΟΣ ΕΝΩΣΙΣ 
ΠΛΗΡΩΜΑΤΩΝ ΡΥΜΟΥΛΚΩΝ ΚΑΙ ΝΑΥΑΓΟΣΩΣΤΙΚΩΝ», ειδι¬ 
κά προς τούτο άπαντες εξουσιοδοτημένοι, συνεφώνησαν τα ακό¬ 
λουθα, ως προς τους όρους και τις αμοιβές των πληρωμάτων των Ρυ¬ 
μουλκών. 

Άρθρο 1. 

ΜΙΣΘΟΣ: 

1. Το μισθολόγιο των πληρωμάτων των πάσης φύσεως Ελληνι¬ 
κών Ρυμουλκών των ιδιωτικών επιχειρήσεων, καθορίζεται κατά 
μήνα ως κατωτέρω: 


1. Κυβερνήτης δρχ. 

78.491 

2. Μηχανικός δρχ. 

78.039 

3. Υφιστάμενος Μηχανικός δρχ. 

63.678 

4. Ναύκληρος δρχ. 

63.678 

5. Ναύτης δρχ. 

58.621 

6. Λιπαντής δρχ. 

59.461 

7. Θερμαστής δρχ. 

59.461 

8. Ναυτόπαις δρχ. 

35.019 


2. (α) Οι εργοδότες αναλαμβάνουν την υποχρέωση: 1) να χορη¬ 
γούν στα μέλη του πληρώματος των Ρυμουλκών τους βεβαιώσεις 
που να πιστοποιούν ότι οι αποδοχές τους προέρχονται από δραχμο¬ 
ποίηση ελεύθερου συναλλάγματος που εκχώρησαν σ’ αυτούς (τους ερ¬ 
γοδότες) οι διαχειριστές των πλοιοκτητών ή οι πράκτορες των 
πλοίων που εξυπηρέτησαν κατά το διάστημα που καλύπτει η χορη¬ 
γούμενη βεβαίωση, 2) και να προβαίνουν στην αντίστοιχη με τις 
αποδοχές τους εκχώρηση συναλλάγματος στους ενδιαφερομένους 
ναυτικούς τους. 

(β) Αυτονόητο είναι άτι η εκχώρηση θα γίνει εφόσον υφίαταται λο¬ 
γαριασμός ελεύθερου συναλλάγματος στην Τράπεζα της Ελλάδος 
από την παραπάνω πηγή. 

Άρθρο 2. 

ΕΠΙΔΟΜΑΤΑ: 

Τα πληρώματα των ρυμουλκών δικαιούνται επιδόματα κάθε μήνα 
ως κατωτέρω: 

1. Επίδομα πολυετούς προϋπηρεσίας υπολογιζόμενο σε 5% του 

βασικού μισθού για κάθε τριετία προϋπηρεσίας και μέχρι πέντε τριε¬ 
τίες. ■ ■" 

2. Επίδομα φθοράς ιματισμού που ορίζεται σε δύο χιλιάδες εξακό¬ 
σιες σαράντα τρεις (2.643) δραχμές το μήνα για όλα τα μέλη του 
πληρώματος. 

3. Επίδομα μερικής τροφοδοσίας που ορίζεται σε πέντε χιλιάδες 
(5.000) δραχμές το μήνα για τους εργαζομένους στην περιοχή λιμέ- 
νος Πειραιώς, κατ’ άτομο. 


Τα ανωτέρω επιδόματα πλην του ιματισμού θα καταβάλλονται 
και στα δώρα, άδειες, ασθένεια ή ατύχημα. 

Άρθρο 3. 

ΟΡΟΙ ΠΑΡΟΧΗΣ ΕΡΓΑΣΙΑΣ: 

1. Καθημερινή εργασία: 

α) Τα πληρώματα των ρυμουλκών θα εργάζονται επί οκτώ συνε¬ 
χείς ώρες την ημέρα σε βάρδιες που θα διαδέχεται η μία την άλλη 
από Δεϋτέρα μέχρι Παρασκευή, του Σαββάτου και της Κυριακής 
θεωρουμένων ως ημερών αργίας. 

β) Η αλλαγή των βαρδιών κάθε εβδομάδα συμπεριλαμβανομένων 
και του Σαββάτου και της Κυριακής, είναι υποχρεωτική ώστε να γί¬ 
νεται δίκαιη κατανομή ημερήσιας και νυκτερινής εργασίας. 

γ) Είναι υποχρέωση των εργοδοτών, για να έχουν το δικαίωμα 
υπερωριακής απασχόλησης των πληρωμάτων, να διατηρούν μόνιμα 
επανδρωμένα ρυμουλκά με βάρδιες ως κατωτέρω: 

" 1. Εταιρείες ή πλοιοκτησία με ένα (1) Ρ/κό, δύο (2) βάρδιες. 

2. Εταιρείες ή πλοιοκτησία με δύο (2) Ρ/κά, ένα (1) Ρ/κό με τρεις 
(3) βάρδιες. 

3. Εταιρείες ή πλοιοκτησία-με τρία δύο (3) ή (περισσότερα Ρ/κά, 
ένα (1) Ρ/κό με τρεις. (3) βάρδιες και δύο (2) Ρ/κά με δύο (2) βάρδιες. 

4. Σε περίπτω'ση Κοινοπραξίας ή συνεργασίας εταιρειών, εάν ο 
αριθμός αυτών είναι μέχρι τρεις (3), ισχύουν οι παραπάνω αναλογίες 
σε βάρδιες για κάθε εταιρεία. Εάν ο αριθμός αυτών είναι μεγαλύτε¬ 
ρος των τριών (3) η υποχρέωσή τους περιορίζεται συνολικά και ανε-' 
ξάρτητα με τον αριθμό αυτών σε τρία (3) Ρ/κά με τρεις βάρδιες και 
έξι (6) Ρ/κά με δύο (2) βάρδιες. 

Αυτονόητο είναι ότι στην περίπτωση που η Κοινοπραξία ή Συνερ¬ 
γασία δεν διαθέτει ανάλογο αριθμό Ρ/κών για επάνδρωση με βάρ¬ 
διες, όπως προσδιορίζονται παραπάνω, ότι για κάθε εταιρεία της 
Κοινοπραξίας θα ισχύει η υποχρέωση νά έχουν βάρδιες, όπως ορίζε¬ 
ται παραπάνω για τις μεμονωμένες Εταιρείες. 

δ)' Ωρα ενάρξεως εργασίας της πρώτης βάρδιας ορίζεται η 06.00 
για το καλοκαίρι και 07.00 για το χειμώνα. Καλοκαίρι θεωρείται 
από 1 Απριλίου μέχρι 31 Οκτωβρίου και Χειμώνας από 1 Νοεμβρίου 
μέχρι 31 Μαρτίου. 

2. Εργασία κατά το Σάββατο: 

Αναγνωρίζεται η υποχρέωση των πληρωμάτων όπως εργάζονται 
κατ’ απόλυτη σειρά· τα Σάββατα επί 7ωρο, εφόσον τους ζητηθεί 
τούτο κατά τη λήξη της εργασίας της προηγούμενης ημέρας, αμοιβό- 
μενα υπερωριακώς ως στο άρθρο 4 ορίζεται, μη δικαιούμενα αντι¬ 
στοίχου ημέρας αναπαύσεως. 

3. Εργασία κατά Κυριακάς και Εορτάς: 

α) Αναγνωρίζεται επίσης ότι είναι υποχρέωση των πληρωμάτων 
λόγω της φύσεως της εργασίας, να εργάζονται κατ’ απόλυτη σειρά 
τις Κυριακές και εορτές επί 7ωρο, εφόσον τους ζητηθεί τούτο κατά τη 
λήξη της εργασίας της τελευταίας εργάσιμης ημέρας. Προς το σκοπό 
αυτό κάθε εργαζόμενος υποχρεούται να εργάζεται κάθε δεύτερη Κυ¬ 
ριακή, αποκλειομένης της επί δύο συνέχεια Κυριακές απασχόλησης. 
Για κάθε Κυριακή που εργάζεται πέρα της οριζομένης κατωτέρω έξ- 
τρα αμοιβής, δικαιούται και μία εργάσιμη ημέρα ανάπαυση κατά την 
αμέσως επόμενη εβδομάδα. 

β) Στην περίπτωση που λόγω έκτακτης ανάγκης εργαζόμενος 
απασχοληθεί δύο συνέχεια Κυριακές, η απασχόληση κατά τη δεύτερη 
Κυριακή θεωρείται και αμοίβεται ως υπερωριακή. Επίσης στην περί¬ 
πτωση που δεν δοθεί εργάσιμη ημέρα ανάπαυσης, κατά τη διάρκεια 
της επόμενης Κυριακής που εργάστηκε εβδομάδας, η απασχόληση 
κατά την τελευταία εργάσιμη ημέρα θα αμοίβεται υπερωριακά. 

γ) Οι κατωτέρω αναφερόμενες εορτές είναι αργίες και οι εργαζό¬ 
μενοι κατ’ αυτές δικαιούνται έξτρα αμοιβής: 1) η 1η του έτους, 2) η 
ημέρα των Θεοφανείων, 3) η Καθαρά Δευτέρα, 4) η 25η Μαρτίου, 5) 
η Μεγάλη Παρασκευή, 6) η εορτή του Αγ. Γεωργίου, 7) η Δευτέρα 
του Πάσχα, 8) η πρώτη Μαΐου, 9) η εορτή τηςΆναλήψεως, 10) η 
15η Αυγούστου, 11) η 14η Σεπτεμβρίου, 12) η 28η Οκτωβρίου, 13) 
η εορτή του Αγίου Νικολάου, 14) η ημέρα των Χριστουγέννων, 15) η 
δευτέρα ημέρα των Χριστουγέννων και 16) η ανεγνωρισμένη ως 
ημέρα αργίας τοπική του Ελληνικού Λιμένος που ευρίσκεται το Ρυ¬ 
μουλκό. 

4. Υπερωριακή εργασία: 

α) Για την αντιμετώπιση του προβλήματος της ανεργίας και κατά 
τη διάρκεια ισχύος της παρούσας συλλογικής σύμβασης εργασίας. 

ί- αγορεύεται η υπερωριακή απασχόληση των πληρωμάτων των Ρυ¬ 
μουλκών, των εργαζομένων εντός της ακτίνας δράσης των Λιμένων 
I Ιειραιώς και Θεσσαλονίκης, όπως αυτή περιγράφεται στο άρθρο 5 
παρ. γ' της Σ.Σ.Ε. Εάν κάθε εταιρεία, πλοιοκτησία, κοινοπραξία ή 
συνεργασία δεν διαθέτει μόνιμα επανδρωμένα με βάρδιες ρυμουλκά, 
όπως έχει υποχρέωση από το άρθρο 3 παρ. 1 εδαφ. γ' της παρούσας 
συλλογικής σύμβασης εργασίας. 

β) Διευκρινίζεται ότι ώρα έναρξης της πρώτης από τις εναλλασσό¬ 
μενες βάρδιες ή της μοναδικής κάθε Ρυμουλκού, ορίζεται η 06.00 ή 
07.00 ανάλογα με την εποχή, όπως και στο άρθρο 3 παρ. 1 εδ. δ' 
ορίζεται. 

γ) I ’ια την τήρηση των προηγούμενων διατάξεων, οι πλοιοκτήτες 
υποχρεούνται να υποβάλλουν στη Λιμενική Αρχή κατάσταση με τον 
αριθμό των Ρυμουλκών που έχουν σε υπηρεσία κατά εταιρεία, πλοιο¬ 
κτησία ή Κοινοπραξία ή Συνεργασία και τον αριθμό των βαρδιών που 
απασχολούν και τις τυχόν μεταβολές. 

δ) Οι παραβάτες του παρόντος θα διώκονται κατά τις διατάξει 
του Α.Ν. 3276/44 «περί συλλογικών συμβάσεων στη ναυτική εργα¬ 
σία», όπως αυτός ισχύει σήμερα. 

ε) Στις περιπτώσεις που επιτρέπεται η υπερωριακή απασχόληση 
των πληρωμάτων, εάν τους ζητηθεί να εργασθούν πέραν του οριζο- 
μένου για κάθε ημέρα ωραρίου, υπάρχει υποχρέωση προσφοράς πρό¬ 
σθετης εργασίας (υπερωρίας) που δεν μπορεί όμως να υπερβαίνει τις 
4 ώρες την ημέρα και τις 40 πραγματικές ώρες εργασίας το μήνα για 
το λιμάνι του Πειραιά και Θεσσαλονίκης. , 

στ) Σε εξαιρετικές περιπτώσεις έκτακτης κίνησης η υπερωριακή 
απασχόληση μπορεί να παραταθεί και πέραν του 4ώρου. 

ζ) Επίσης σε έκτακτες περιπτώσεις οι εργοδότες μπορούν να'ζητή- 
σουν την έναρξη της πρωινής βάρδιας την 05.00', τα δε πληρώματα 
δικαιούνται αναλόγου ενωρίτερον αποχωρήσεως ή υπερωριακής 
αμοιβής για τις πλέον του κανονικού ωραρίου ώρες. ' 

5. Στην περίπτωση που η έναρξη ή λήξη της εργασίας συμπέσει 
μεταξύ των ωρών 24.00 — 05.00 θα καταβάλλεται σε καθένα του 
πληρώματος οδοιπορικά. 

Άρθρο 4. 

ΥΠΟΛΟΓΙΣΜΟΣ ΕΞΤΡΑ ΑΜΟΙΒΩΝ: 

α) Για 7ωρο εργασία στο λιμάνι ή στο ταξίδι κατά τις Κυριακές 
και εορτές καταβάλλεται έξτρα αμοιβή ίση με το 75% του 1/25 του 
βασικού μισθού της ημέρας υπολογιζομένης από 00.00 μέχρι 24.00. 

β) Η αποζημίωση για κάθε ώρα υπερωριακής εργασίας ορίζεται 
σε 1/173 του· βασικού μισθού προσαυξημένου κατά 50% για τις πρώ¬ 
τες 4 ώρες με προσαύξηση σε 100% (διπλή) για τις πέρα των τεσσά¬ 
ρων. 

γ) Η ανωτέρω για κάθε ώρα υπερωρίας αποζημίωση προσαυξάνε¬ 
ται επιπλέον κατά 75% τα Σάββατα, Κυριακές και εορτές. 

δ) Για νυκτερινή εργασία από 22.00 — 06.00 το βασικό ωρομί¬ 
σθιο θα προσαυξάνεται κατά 25%. 

ε) Σε περίπτωση που συμπίπτουν περισσότερες της μιας προσαυ¬ 
ξήσεις θα υπολογίζονται χωριστά και αθροιστικά στο βασικό ημερο¬ 
μίσθιο ή ωρομίσθιο. 

Άρθρο 5. 

ΕΔΡΑ - ΒΑΣΕΙΣ - ΠΕΡΙΟΧΕΣ ΛΙΜΕΝΩΝ: 

α) ' Εδρα των Ελληνικών Ρυμουλκών για την εφαρμογή των ό¬ 
ρων της παρούσας Συλλογικής Σύμβασης, ορίζεται ο Πειραιάς. 

β) ' Ολοι οι εκτός περιοχής λιμένος Πειραιώς (πλην Θεσσαλονί¬ 
κης) λιμένες, θεωρούνται Βάσεις. 

γ) Η περιοχή λιμένος Πειραιώς ορίζεται σε ακτίνα 30 Ν.Μ. από 
τον Κεντρικό λιμένα με όλους τους εντός αυτής συμπεριλαμβανομέ¬ 
νους λιμένες, ακτές, εγκαταστάσεις κ.λπ. Για όλα τα άλλα λιμάνια 
της χώρας ορίζεται ως περιοχή του λιμένα της βάσεως ακτίνα 15 
Ν.Μ. 

δ) Σε περίπτωση αλλαγής της βάσεως του ρυμουλκού το συνδεό¬ 
μενο με την αλλαγή ταξείδι θεωρείται συνέχεια της εργασίας, του λι¬ 
μένος. 

ε) Προκειμένου περί του λιμένος Πειραιώς, για τη μεταφορά των 
πληρωμάτων μεταξύ αγκυροβολιού των Ρυμουλκών και της προ της 
Κεντρικής αγοράς του Λιμένος Πειραιώς προκυμαίας, οι ιδιοκτήτες 
των Ρυμουλκών υποχρεούνται όπως διαθέτουν κατάλληλο πλωτό ή 


χερσαίο μέσο. 

Άρθρο 6. 

ΓΕΝΙΚΕΣ ΥΠΟΧΡΕΩΣΕΙΣ ΠΛΗΡΩΜΑΤΩΝ: 

α) Οι Κυβερνήτες των ρυμουλκών έχουν υποχρέωση να κινούν τα 
ρυμουλκά σύμφωνα και αποκλειστικά με τις εντολές που λαμβάνουν 
από τη Διεύθυνση. Στα πλαίσια δε αυτών των εντολών να παίρνουν 
πρωτοβουλία για την όσο το δυνατό καλύτερη εκτέλεση της εργα¬ 
σίας, έχουν την ευθύνη για τη συντήρηση των σκαφών κατά τις ώρες 
της απραξίας γενικά, ασκούν εποπτεία επί του πληρώματος έχοντες 
βαρύνουσα γνώμη για την επιλογή. 

β) Η καλή συντήρηση του Μηχανοστασίου είναι του Προϊσταμέ¬ 
νου αυτού, κατά τα ανωτέρω αναφερόμενα και σε συνεννόηση με τον 
Κυβερνήτη. Το Προσωπικό της μηχανής όταν του ζητηθεί από την 
Πλοιοκτήτρια Εταιρεία να κάνει και τον καθαρισμό των καζανιών, 
καθαρισμό των τούμπων ή καπνοθαλάμων ή την επισκευή κυρίων 
Μηχανών, ηλεκτρομηχανών, αντλιών, κομπρεσέρ κ.λπ. ή τον καθα¬ 
ρισμό ψυγείων ή δεξαμενών, δικαιούται ιδιαίτερη αμοιβή που καθο¬ 
ρίζεται με κοινή συμφωνία. 

γ) Γενικά υποχρέωση όλου του πληρώματος είναι η σωστή εκτέ¬ 
λεση της εργασίας και η πρόθυμη εκτέλεση των εντολών της Διεύθυν¬ 
σης για την κάλυψη των αναγκών των λιμένων όλο το 24ωρο και 
την εξυπηρέτηση εκτάκτων αναγκών (παροχή βοήθειας — πυρκαϊάς 
κ.λπ.) κμι φυσικά πάντοτε σύμφωνα με τους όρους της παρούσας 
Συλλογικής Σύμβασης. 

δ) Δεν υπάρχει ευθύνη του Κυβερνήτη για την ασφάλεια του ρυ¬ 
μουλκού μετά τη λήξη εργασίας, αφού φυσικά δεν παραλείψει να δέ¬ 
σει αυτό καλά και να λάβει όλα τα απαραίτητα μέτρα για ττν ασφά- 
λειά του. Στα ρυμουλκά με βάρδιες οι ευθύνες για την καλή συντή¬ 
ρηση τόσο του σκάφους, όσο και της μηχανής, δεν είναι κοινές για 
τους υπεύθυνους όλων των βαρδιών. 

ε) Στην περίπτωση απρόβλεπτου ακινητοποίησης ρυμουλκού, 
λόγω ζημιάς ή άλλης αιτίας ή λόγω ανάγκης κίνησης άλλων ρυμουλ¬ 
κών από τα προγραμματισμένα, οι ιδιοκτήτες μπορούν να ζητήσουν 
και τα πληρώματα πρέπει να δεχθούν να μετατεθούν από ρυμουλκό 
σε ρυμουλκό της ίδιας Εταιρείας ή της Κοινοπραξίας, είτε σαν σύνολο 
είτε μεμονωμένα, προσωρινά ή μόνιμα, χωρίς να θίγονται τα μέχρι 
της μεταθέσεως δικαιώματά των, ώστε σε κάθε περίπτωση να εξα¬ 
σφαλίζεται η καλύτερη δυνατή εξυπηρέτηση της εργασίας. Οι εν λόγιο 
μεταβολές πρέπει να νομιμοποιούνται το ταχύτερο. 

Άρθρο 7. 

ΔΩΡΑ ΕΟΡΤΩΝ: 

Οι εργαζόμενοι στα ρυμουλκά θα παίρνουν τα καθοριζόμενα από 
τις Υπουργικές Αποφάσεις δώρα για τις εορτές των Χριστουγέννων, 
Νέου Έτους και Πάσχα. 

Άρθρο 8. 

ΑΔΕΙΕΣ: 

α) Τα πληρώματα των ρυμουλκών δικαιούνται από την 1η Ια¬ 
νουάριου 1986 και στο εξής άδεια ίση με τέσσερις ημέρες και είκοσι 
πέντε εκατοστά (4,25) της ημέρας για κάθε μήνα υπηρεσίας, δηλ. πε¬ 
νήντα μίο( (51) ημέρες το χρόνο, συνυπολογιζομένων Σαββάτων, Κυ¬ 
ριακών και Αργιών. 

β) Μέχρι 31.12.85 για την άδεια θα έχουν εφαρμογή οι διατάξεις 
της ληξάσης την 30.6.85 Σ.Σ.Ε. 

γ) Οι άδειες θα δίδονται κατά την κρίση των εργοδοτών και ανά¬ 
λογα με τις ανάγκες της εργασίας. 

δ) Γενικά απαγορεύεται η μη χορήγηση ετήσιας άδειας έναντι κα¬ 
ταβολής χρηματικής αποζημιμσεως. Σε έκτακτες όμως περιπτώσεις 
που για οποιοδήποτε λόγο ο εργαζόμενος δεν έλαβε την ετήσια άδειά 
του, θα καταβάλλεται σ’ αυτόν ο ανάλογος μισθός του χρόνου αδείας. 
Για αυθαίρετες απουσίες θα εφαρμόζονται οι διατάξεις του άρθρου 65 
του ΚΙΝΑ 

Άρθρο 9. 

ΠΡΟΣΛΗΨΕΙΣ - ΙΔΙΟΤΗΤΑ ΠΛΗΡΩΜΑΤΩΝ - ΕΦΑΡΜΟ¬ 
ΣΤΕΑ ΝΟΜΟΘΕΣΙΑ·. 

Όλα τα πληρώματα των ρυμουλκών είναι ναυτικοί και υπόκεινται 



4809 


ΕΦΗΜΕΡ1Σ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


στις διατάξεις του ΚΙΝΔ. 

Συμφωνείται δε ότι η προβλεπόμενη από του ΚΙΝΔ αποζημίωση 
λόγω απολύσεως του ναυτικού, καταβάλλεται και στους Κυβερνήτες 
των ρυμουλκών και ότι κανείς νέος δεν θα ναυτολογείται στα ρυ¬ 
μουλκά εάν δεν είναι εφοδιασμένος με ναυτικό φυλλάδιο. 

■ Άρθρο 10. 

ΕΙΣΦΟΡΑ! ΥΠΕΡ ΑΣΦΑΛΙΣΤΙΚΩΝ ΤΑΜΕΙΩΝ Κ.ΛΠ. - ΕΞΟ¬ 
ΦΛΗΣΗ ΑΠΟΔΟΧΩΝ: 

■ α) Οι εισφορές υπέρ των Ασφαλιστικών Ταμείων των εργαζομέ¬ 
νων (ΝΛΤ — ΙΚΑ κ.λπ.) θα βαρύνουν τον εργοδότη και τον εργαζό¬ 
μενο κατά τη νόμιμη αναλογία. 

β) Συμφωυείται ότι κατόπιν επιθυμίας των εργαζομένων οι εισφο¬ 
ρές υπέρ της επαγγελματικής οργάνωσης αυτών και του Κεφαλαίου 
αλληλασφαλίσεώς τους, θα παρακρατούνται από τις παροχές και θα 
αποδίδονται ανάλογα από τους εργοδότες. 

γ) Σε περίπτωση ασθένειας ή εργατικό ατύχημα για τους ασφαλι¬ 
σμένους από το Ν.Α.Τ. εφαρμόζεται ο ΚΙΝΔ και γενικά η Ναυτική 
Νομοθεσία. Για τους ασφαλισμένους στο ΙΚΑ εφαρμόζεται η Εργατι¬ 
κή Νομοθεσία. Ο μισθός ασθένειας ή ατυχήματος ορίζεται στο επό¬ 
μενο" 1 άρθρο. 

δ) Οι απολυόμενοι της εργασίας για κάθε διαφορά θα διέπονται 
από την εκάστοτε ισχύουσα συλλογική σύμβαση, νόμους και διατά¬ 
γματα. 

ε) Οι αποδοχές των πληρωμάτων και οι υπερωρίες θα εκκαθαρί¬ 
ζονται και θα εξοφλούνται κάθε 1 δνθήμερο. 

Άρθρο 11. 

ΜΙΣΘΟΙ ΑΣΘΕΝΕΙΑΣ: 

α) Ο μισθός των πληρωμάτων σε περίπτωση ασθένειας ορίζεται 
σε ποσοστό ογδόντα πέντε τοις εκατό (85%) του βασικού μισθού. 

β) Σε περίπτωση ατυχήματος ή χειρουργικής επέμβασης θα κατα¬ 
βάλλεται ολόκληρος ο βασικός μισθός. 

γ) Σε περίπτωση νοσηλείας εκτός Νοσοκομείου ή Κλινικής, πλέον 
του οριζομένου στις παραπάνω παρ. α’· και β' μισθού, θα καταβάλλε¬ 
ται και αντίτιμο τροφής εκ δρχ. 200 την ημέρα. 

Άρθρο 12. 

ΤΑΞΕ ΙΔΙΑ ΕΣΩΤΕΡΙΚΟΥ: 

α) Αναγνωρίζεται υποχρέωση των πληρωμάτων των ρυμουλκών 
να συμμετέχουν σε εκτέλεση ταξειδίων στο εσωτερικό για ρυμουλκή¬ 
σεις ή ναυαγοσωστικές εργασίες με την προβλεπόμενη σύνθεση λιμέ- 
νος. Κατά τη διάρκεια των ταξειδίων τα πληρώματα θα παίρνουν πέ¬ 
ραν του βασικού μισθού, ειδικό επίδομα ταξειδίου εσωτερικού που θα 
υπολογίζεται στα 7/8 του 1/173 των βασικών μισθών για κάθε ώρα 
ταξειδίου από την ώρα αναχωρήσεως του ρυμουλκού από τον Πει¬ 
ραιά ή, το λιμάνι της βάσης του και μέχρις επιστροφής εις αυτό, ως 
και τροφοδοσίας εκ δρχ. διακοσίων πενήντα (250) την ημέρα κατ’ ά¬ 
τομο ή εις είδος κατά την κρίση του ιδιοκτήτη και ανάλογα με την 
εργασία. 

β) Το ειδικό επίδομα ταξειδίου υπολογίζεται επί των βασικών 
αποδοχών και είναι σταθερό, μη υποκείμενο εις προσαυξήσεις λόγω 
Σαββάτου και Κυριακής, εξαιρετέων ή άλλων λόγων. 

γ) Σε περίπτωση συμφωνίας ταξειδίου εξωτερικού, αυτή θα καθο¬ 
ρίζει και την αμοιβή που ασφαλώς θα είναι μεγαλύτερη από τα παρα¬ 
πάνω οριζόμενα. 

Αρθρο 13. 

ΌΡΟΙ ΕΡΓΑΣΙΑΣ ΚΑΙ ΕΞΤΡΑ ΑΜΟΙΒΕΣ ΠΛΗΡΩΜΑΤΩΝ 
ΒΑΣΕΩΝ: 

α)· Τα πληρώματα των ρυμουλκών τα εργαζόμενα στις βάσεις (ό¬ 
πως αυτές ορίζονται στο άρθρο 5 της παρούσας), εάν η ΙΆαιρεία δια¬ 
θέτει στη βάση που εργάζονται ένα μόνο ρυμουλκό χω*γ.<.ΐρδιες, έ¬ 
χουν υποχρέωση να διατηρούν επαφή με αυτό μετά τη λήξη της κα¬ 
νονικής ημερήσιας εργασίας και να επανέρχωνται όποτε τους ζητηθεί 
για την εξυπηρέτηση των αναγκών και του σκοπού των Ρυμουλκών. 

β) Όι κατά τα ανωτέρω απασχολούμενοι δικαιούνται πέραν του 
βασικού μισθού του άρθρου 1 και κατ’ αποκοπή αμοιβή ίση με το 
100% αυτού ως και τροφοδοσίας εκ δρχ. 100 την ημέρα έκαστος. 


γ) Διευκρινίζεται ότι η αμοιβή αυτή δεν είναι εκτός έδρας επί¬ 
δομα, αλλά κατ’ αποκοπή αμοιβή για υπερωριακή εργασία, εργασία 
κατά Σάββατα, Κυριακές, αργίες και νυκτερινή, ως και κάθε άλλη 
έξτρα αμοιβή προβλεπόμενη από την παρούσα συλλογική σύμβαση. 

Αυτονότητο είναι ότι ο τόπος καταγωγής του ναυτικού ή ο λιμήν 
νηολογίου του Ρυμουλκού δεν έχουν καμιά επίδραση για την καταβο¬ 
λή της παραπάνω κατ’ αποκοπή αμοιβής. 

δ) Σε περίπτωση που,σε βάση υπάρχουν περισσότερα από ένα (1) 
Ρυμουλκά της ίδιας εταιρείας ή πλοιοκτησίας, παρέχεται η δυνατό¬ 
τητα στον εργοδότη να μην αποδεχεί την κατά το ανωτέρω κατ’ απο¬ 
κοπή ρύθμιση των έξτρα αμοιβών, υπό τη ρητή όμως προϋπόθεση ότι 
θα επανδρώσει τα Ρυμουλκά με τις προβλεπόμενες για την έδρα των 
Ρυμουλκών βάρδιες και θα υπόκειται στους περιορισμούς της υπερω- 
ριακής απασχόλησης. Δηλαδή στην περίπτωση αυτή θα εναρμονίζε¬ 
ται η απασχόληση των πληρωμάτων τών Ρυμουλκών (σύστημα 
εναλλασσόμενων βαρδιών) και θα εφαρμόζονται όλοι οι όροι εργα¬ 
σίας και αμοιβών που περιέχονται στην παρούσα Συλλογική Σύμ¬ 
βαση και ισχύουν για την έδρα των Ελληνικών Ρυμουλκών. 

Αρθρο 14. 

ΣΥΣΤΗΜΑ 12ωρης ΕΡΓΑΣΙΑΣ ΚΑΘΕ ΔΕΥΤΕΡΑ 
ΕΡΓΑΣΙΜΗ ΗΜΕΡΑ (12—36): 

Συμφωνείται ανεπιφύλακτα ότι παρέχεται η δυνατότητα στους 
ιδιοκτήτες των Ρυμουλκών, ειδικά για την περιοχή Λιμένος Πει¬ 
ραιώς και προς καλύτερη εξυπηρέτηση των εργαζομένων και της ερ¬ 
γασίας, να απασχολούν τα πληρώματα κατά τρόπο διαφορετικό του 
περιγραφομένου του άρθρου 3 της παρούσας Συλλογικής Σύμβασης, 
οι όροι του οποίου αναφέρονται κατωτέρω: 

α) Απασχόληση επί δώδεκα (12) συνεχείς ώρες κατά τις εργάσιμες 
ημέρες, ανάπαυση κατά τις επόμενες τριάντα έξι (36) ώρες, χωρίς η 
πέρα του προβλεπόμενου και καθοριζόμενου συμβατικά δια της συλ¬ 
λογικής σύμβασης ημερήσιου ωραρίου εργασία να θεωρείται υπερερ- 
γα6ία ή υπερωρία από τον εργαζόμενο, με την αντίστοιχη υπο¬ 
χρέωση των εργοδοτών να μην απαιτούν τις υπολοιπόμενες για τη 
συμπλήρωση της εβδομαδιαίας απασχόλησης ώρες εργασίας. 

β) Η πέρα του 12ώρου απασχόληση των πληρωμάτων είναι υπε- 
ρωριακή εργασία και αμοίβεται με το 1/173 των βασικών μισθών 
της Σ.Σ. προσαυξημένου κατά 100% για κάθε ώρα απασχόλησης πέ¬ 
ραν του 12ώρου. 

γ) Κατά τις Κυριακές και εορτές θα απασχολούνται με απόλυτη 
σειρά επί 7ωρο με έξτρα αμοιβή που θα υπολογίζεται στο ένα και 
εβδομήντα πέντε (1ι75) των 1/25 των βασικών μισθών της Σ.Σ. για 
κάθε Κυριακή ή εορτή που θα εργαστούν, χωρίς να υπάρχει απαίτηση 
αντίστοιχης επιπλέον ανάπαυσης. Η πέρα του 7ώρου απασχόληση 
κατά τις Κυριακές και εορτές είναι υπερωρία και αμοίβεται με προ- 
σαύξηση του βασικού ωρομισθίου (1/173) κατά 125% για τις πρώ¬ 
τες 4 ώρες και 175% για τις επόμενες. Η Κυριακή ή αργία στην περί-. 
πτώση των εργαζομένων 12-36 υπολογίζεται από 06.00 — 06.00 
της επομένης. 

δ)" Ωρα έναρξης εργασίας ορίζεται η αναφερόμενη στο άρθρο 3 της 
παρούσας με υποχρέωση των πληρωμάτων να προσφέρουν κατά 
απόλυτη σειρά και νυκτερινή εργασία από 18.00 — 06.00 υπό τις ί¬ 
διες προϋποθέσεις (12) εργασία (36) ανάπαυση ή 1Β:00 — 01.00 κα¬ 
τά τις Κυριακές και εορτές. Εάν η εργασία συνεχισθεί και μετά τη 
λήξη νυκτερινής βάρδιας καταβάλλεται υπερωρία για τις επιπλέον ώ¬ 
ρες απασχόλησης που υπολογίζεται κατά περίπτωση ως ανωτέρω. 

ε) Σε εξαιρετικές περιπτώσεις που τα πληρώματα θα απαιτηθεί να 
επανέλθουν να εργασθοϋν κατά την ημέρα που συμπεριλαμβάνεται 
στο 36ωρο της ανάπαυσης και εφόσον το επιθυμούν και συμφωνούν, 
θα απσχολούνται τουλάχιστον επί 7ωρον αμοιβόμενοι υπερωριακώς 
για κάθε ώρα με το 1/173 του βασικού μισθού, με τις ανάλογες κατά 
περίπτωση προσαυξήσεις (100% — 125% — 175%). 

στ) Φυσικά και στην περίπτωση που τα πληρώματα θα απασχο¬ 
λούνται με το ανωτέρω σύστημα, θα εφαρμόζονται όλοι οι άλλοι όροι 
της παρούσας Σ.Σ. που δεν προβλέπεται ειδική ρύθμιση από το παρόν 
άρθρο και η αλλαγή συστήματος εργασίας θα είναι δυνατή μόνο στην 
αρχή κάθε εβδομάδας. 

Άρθρο 15. 

α) Η παρούσα Συλλογική Σύμβαση θα ισχύει από 1ης Ιουλίου 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1987 και θα λήξει την 30ήν Ιουνίου 1988, θα ισχύει δε για ένα 
ακόμη χρόνο εάν δεν καταγγελθεί στο μεταξύ από κάποιον από τους 
συμβαλλόμενους. 

β) Η καταγγελία πρέπει να γίνει 3 μήνες προ της λήξεώς της, ώ¬ 
στε να υπάρχει χρόνος συνεννοήσεων. 

Η παρούσα Συλλογική Σύμβαση αυνετάγη σε τρία (3) αντίτυπα 
και υπεγράφη ως κατωτέρω, έλαβε δε καθένας των συμβαλλομένων 
ένα αντίτυπο, το δε τρίτο θα υποβληθεί στο Υ.Ε.Ν. προς κύρωση. 

Οι Συμβαλλόμενοι 

Γιά την Ένωση Πλοιοκτητών Ρ/κών — Ν/κών 

Ο Πρόεδρος Ο Γεν. Γραμματέας 

Ν.Α. ΤΣΑΒΛΙΡΗΣ ΛΟΥΚΑΣ I. ΜΑΤΣΑΣ 

Για την Πανελλήνια Ένωση Πληρωμάτων Ρ/κών - Ν/κών 

Ο Πρόεδρος Ο Γεν. Γραμματέας 

Ν.Α. ΤΣΑΒΛΙΡΗΣ ΛΟΥΚΑΣ I. ΜΑΤΣΑΣ 


Αριθ. ΕΣ. 24184- ( 12 ) 

Σύσταση ίδιου νομικού προσώπου με το όνομα «Αθλητικός Οργανι- 
σμός Δήμου Πυλαίας» στο Δήμο Πυλαίας Νομού Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 


Έχοντας υπόψη: 

1, Τις διατάξεις: α) του άρθροιρ 175 του Δημ. και Κοιν. Κώδικα 
(Π.Δ. 76/85). 

2. Τις διατάξεις του Π.Δ. 331/1983 (ΦΕΚ 119/8.9.83 τ.λ') περί 
μεταβιβάσεως αρμοδιοτήτων του Υπουργού Εσωτερικών στους Νο¬ 
μάρχες. 

3, Την αριθμ. 104/1987 απόφαση του Δημ. Συμβουλίου Πυλαίας 
του Ν. Θεσ/νίκης. 

4. Το αριθ. 22083/2.7.1987 έγγραφο του Εθνικού Τυπογραφείου, 
αποφασίζουμε: 


β) κάθε είδους προσφορές, εισφορές, κληρονομιές και κληροδοσίες, 
γ) έσοδα από το αντίτιμο των πραγμάτων ή υπηρεσιών που θα πα¬ 
ρέχονται από Ν.Π., 

δ) πρόσοδοι από τη δική του περιουσία, 

ε) κάθε τυχόν παροχή του κράτους ή άλλη νόμιμη πρόσοδος. 

4. Περιουσία αυτού είναι: Για τη λειτουργία αυτού παραχωρείται 
από το Δήμο οικόπεδο έκτασης 18.963 μ 1 2 3 , επί της οδού Κύπρου, με 
όλα τα εντός αυτού κτίσματα, όπου λειτουργεί Δημοτικό Γυμναστή¬ 
ριο με-έκταση 11.700 μ 2 . 

5. Το Ν.Π. διοικείται από επταμελές Διοικητικό Συμβούλιο που 
' αποτελείται από τους: 

α) Τον εκάστοτε Δήμαρχο ή Αντιδήμαρχο, που ορίζει ο Δήμαρχος, 
! ως Πρόεδρο. 

β—δ) Τρεις Δημοτικούς Συμβούλους που εκλέγονται από το Δημο¬ 
τικό Συμβούλιο. 

ε—στ) Δύο δημότες που έχουν γνώσεις και ενδιαφέρονται για τον 
αθλητισμό που ορίζονται από το Δημοτικό Συμβούλιο. 

ζ) Από έναν εκπρόσωπο των αθλητικών σωματείων της περιφέ¬ 
ρειας του Δήμου που προτείνεται από αυτά και ορίζεται από το Δημο¬ 
τικό Συμβούλιο. 

Το Διοικητικό Συμβούλιο εκλέγει από τα μέλη του τον Αντιπρόε¬ 
δρο, Γραμματέα και Έφορο αυτού, 

Η θητεία του Διοικητικού Συμβουλίου ακολουθεί τη δημοτική πε¬ 
ρίοδο. 

6. Το Νομικό Πρόσωπο εκπροσωπείται στα Δικαστήρια και σε 
κάθε Αρχή από τον Πρόεδρο και όταν αυτός απουσιάζει ή κωλύεται 
από τον Αντιπρόεδρο. 

Η απόφαση αυτή με την οποία καταργείται η προηγούμενη 
18580/18.6.87 όμοια, να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 6 Αυγούστου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 


1. Συστήνουμε ίδιο νομικό πρόσωπο με το όνομα «Αθλητικός Ορ¬ 
γανισμός Δήμου Πυλαίας» στο Δήμο Πυλαίας του Νομού Θεα/νίκης. 

2. Σκοπός τού νομικού αυτού προσώπου είναι: Η ανάπτυξη, προα¬ 
γωγή και διάδοση του αθλητισμού γενικά, σχολικού και εξωσχολι¬ 
κού, η παρακολούθηση και επίλυση όλων των αθλητικών ζητημάτων 
της περιφέρειας του Δήμου Πυλαίας. 

3. Πόροι αυτού είναι: 

α) Η ετήσια επιχορήγηση του Δήμου από 500.000 δρχ. η οποία θα 
αναπροσαρμόζεται με απόφαση του. Δημοτικού Συμβουλίου, ανά- . 
λογά με τις κατ’ έτος ανάγκες, 


ΔΙΟΡΘΩΣΕΙΣ ΣΦΑΛΜΑΤΩΝ 


(13) 

Στη Φ 21/708/13.7.87 Κοινή Υπουργική Απόφαση που δημοσιεύ- 
θηκε στο ΦΕΚ 367/Β/87 και αφορά την «Κατανομή θέσεων γιατρών 
και οδοντιάτρων πλήρους και αποκλειστικής απασχόλησης του ΙΚΑ 
κ.λπ.», στο 2ο στίχο από το τέλος, στη στήλη των Επιμελητών Α και 
στην περιοχή Σάμου, συμπληρώνεται ο παραλειφθείς αριθμός 1. 

(Από το Υπουργείο Υγείας, Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



